দ্যতিয়েন সাহেবের বিচক্ষণতার কারণেই ইতিহাসমালা চিরকালের জন্য অপসৃত হয়ে যায়নি বাংলা সাহিত্যের ইতিহাস থেকে। ড. সুকুমার সেন এই গ্রন্থের ইংরেজি অনুবাদের জন্য তাঁর সম্পাদিত গ্রন্থটিকেই বেছে নিয়েছিলেন। ফাদার দ্যতিয়েনকৃত ইতিহাসমালার সম্পাদনা একদিকে যেমন তাঁর বাংলা সাহিত্যের গভীরতার প্রতি বৌদ্ধিক প্রকাশ, অন্যদিকে পূর্বসূরির সাহিত্যকৃতির প্রতি সম্মাননা প্রদর্শন।